**Kjell Henning Bjørnestad** (født 12. mars 1968), bedre kjent som **Kjell Elvis**, er en norsk Elvis-imitator. Han er per august 2003 den eneste fulltids profesjonelle Elvis-imitator i Skandinavia.

Bjørnestad er født i Farsund, oppvokst i Vanse, og bor i Lyngdal. Han har gjennomgått plastiske operasjoner i forsøk på å bli mer lik Elvis, den første i 1994. Han ble kåret til Europas beste Elvis-imitator i en konkurranse i 2006 og fikk tredjeplass i verdensmesterskapet for Elvis-imitatorer i 2007. I 2017 utkom den autoriserte biografien *Ensom som Elvis* på Genesis forlag, ført i pennen av journalist og forfatter Bjørn Jarle Sørheim-Queseth.

Karriere
--------

Mens han var i militæret i 1988, begynte han å gjøre noen Elvis-imitasjoner. I 1997 viste NRK dokumentaren *Kjell Elvis*, som handlet om hans liv som imitator. Dokumentaren ble også vist i Sverige, Tyskland og Danmark.

Han arrangerte en Elvis-festival i Kristiansand i Norge i 2001, men det var ikke en økonomisk suksess. Han arrangerte en ny festival i Oslo i 2002.

Han satte verdensrekorden i å synge Elvis' hits i august 2003, da han sang nonstop i 26 timer, fire minutter og 40 sekunder. NRK satte en rekord for seg selv, ved å streame hele den 26 timer lange konserten på deres hjemmeside.

Lørdag 25 Juli 2020 klokken 10:50 satte Kjell Elvis nok en ny verdensrekord. Da sang han Elvis-låter i 50 timer, 50 minutter og 50 sekunder.

«Jeg skal aldri gjøre dette igjen» sa han etter verdensrekorden.

Politikk
--------

Han er også kjent for å ha støttet sin venn Vidar Kleppe, en tidligere politiker for Fremskrittspartiet, og i 2001 uttalte han at «Elvis elsket alle - både negere og hvite» og «hvis Elvis var i live, ville han ha stemt på Fremskrittspartiet». I det samme året, derimot, brøt Kleppe vekk fra partiet og dannet Sørlandslista, som Kjell også stod på som kandidat nummer 9 i Vest-Agder til stortingsvalget i 2001. Ved stortingsvalget i 2013 erklærte han sin støtte til partiet De Kristne.

Priser og nominasjoner
----------------------

I 1997 kom han på sjetteplass i en Elvis-imitatorkonkurranse i USA. I 1999 kom han på andreplass i et uoffisielt EM i Elvis-imitasjon som fant sted i Tyskland. Han vant Nordisk mesterskap i 2001. Han ble kåret Europas beste Elvis-imitator i 2006, og han kom på tredjeplass i VM for Elvis-imitatorer i 2006. I 2007 var han en av finalistene i The Ultimate Elvis Tribute Contest, arrangert av Elvis Presley Enterprises.

Referanser
----------

1. ↑  NRK (15. august 2003). «Lever som Elvis». *NRK*. Besøkt 26. mai 2022.
2. ↑  NRK: Bedre liv med plastikk-kirurgi? Arkivert 5. februar 2009 hos Wayback Machine.
3. ↑  Kristelig pressekontor: Kjell Elvis på tredjeplass i verdensmesterskapet for Elvis-imitatorer Arkivert 31. august 2006 hos Wayback Machine.
4. ↑  Medalen, Ann Kristin (2. juni 2017). «Nå kommer biografien om «Kjell Elvis»». *Norge IDAG* **(norsk)**. Besøkt 26. mai 2022.
5. ↑  NRK (15. august 2003). «Lever som Elvis». *NRK*. Besøkt 26. mai 2022.
6. ↑  «Ackles slo «Kjellvis»». *www.vg.no*. Besøkt 26. mai 2022.
7. 1 2  «Kjell Elvis har satt ny verdensrekord i Elvis-synging». *www.aftenposten.no*. Besøkt 26. mai 2022.
8. ↑  «Fotball og Elvis på Vidar Kleppes liste». *www.bt.no*. Bergens Tidende. Arkivert fra originalen 26. mai 2022. Besøkt 26. mai 2022. «Altså, Elvis elsket alle - både negere og hvite. Vidar har kritisert systemet, ikke innvandrerne. Feilen er at vi får gettoer, egne moskeer og egne politiske partier. Elvis sang jo om dette - i klassikeren "In the Ghetto", sier Kjell-Elvis.»
9. ↑  «Stortings- og fylkestingsvalg - NSD». *o.nsd.no*. Arkivert fra originalen 26. mai 2022. Besøkt 26. mai 2022.
10. ↑  Våge, Ingjerd. «Kjell Elvis til kamp for De Kristne». *Vårt Land* **(norsk)**. Besøkt 26. mai 2022.

Eksterne lenker
---------------

* (no) Offisielt nettsted Rediger på Wikidata
* (en) Kjell Elvis på Internet Movie Database Rediger på Wikidata
* (en) Kjell Elvis på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** MusicBrainz
 |